DuPont

DuPont az Amerikai Egyesült Államok északnyugati részén, Washington állam Pierce megyéjében elhelyezkedő város. A 2010. évi népszámlálási adatok alapján 8199 lakosa van. Történet A térség első lakói a nisqually indiánok voltak. George Vancouver és csapata 1792-ben érkeztek a régióba. A Hudson’s Bay Company 1833-ban megnyitotta kereskedőhelyét, amelyet 1843-ban elköltöztettek, hogy könnyebben juthassanak friss vízhez. A metodista iskola 1840 és 1842 között működött; egyik tanára Chloe Clark Wilson volt. Az első közoktatási intézmény 1852-ben nyílt meg. 1869-ben a Hudson’s Bay Company a területet hatvanezer dollárért eladta a szövetségi kormánynak. 1865-ben több mint száz illegális területhasználó tartózkodott a településen, akik veszélyt jelentettek a haszonállatokra. A gazdálkodók a kongresszustól az erőd és a Puget Sound Agricultural Company felszámolását kérték. A terület a földművesek tulajdonába került. 1906-ban a DuPont Company 13 négyzetkilométernyi területet vásárolt, ahol 1909-ben robbanószergyár nyílt. Az üzem katonai és polgári célokat is szolgált. A gyárvárosban 1917-ben már száz lakóház állt. A település 1912. március 26-án felvette a DuPont nevet, városi rangot pedig 1951-ben kapott, amikor a vállalat a szolgálati lakásokat a dolgozóknak értékesítette. Az 1900-as években létesített településrész 1987-ben, a Sequalitchew-patak régészeti feltárásokban érintett körzete pedig 1975-ben került fel a történelmi helyek listájára. Az 1975-ben bezárt robbanószergyárat a Weyerhauser vásárolta meg; a vállalat fafeldolgozót nyitott volna, azonban később gyalogos- és környezetbarát technológiák alkalmazása mellett döntöttek. A cég a várossal és a környezetvédelmi hatósággal közösen 1991-ben kezdte meg az egykori üzem fertőtlenítését, melynek helyén később golfklub nyílt. Éghajlat A város éghajlata mediterrán (a Köppen-skála szerint Csb). Népesség A 2010-es népszámláláskor a városnak 8199 lakója, 3023 háztartása és 2185 családja volt. A népsűrűség 544,1 fő/km2. A lakóegységek száma 3241, sűrűségük 215,1 db/km2. A lakosok 68,7%-a fehér, 8,1%-a afroamerikai, 0,5%-a indián, 10,2%-a ázsiai, 1,1%-a a Csendes-óceáni szigetekről származik, 2,6%-a egyéb, 8,9%-a pedig kettő vagy több etnikumú. A spanyol vagy latino származásúak aránya 9,7% ( ) A háztartások 47,6%-ában élt 18 évnél fiatalabb. 58% házas, 11,6% egyedülálló nő, 2,7% egyedülálló férfi, 27,7% pedig nem család. 24% egyedül élt; 6,9%-uk 65 éves vagy idősebb. Egy háztartásban átlagosan 2,71 személy élt; a családok átlagmérete 3,27 fő. A medián életkor 32 év volt. A város lakóinak 33,4%-a 18 évesnél fiatalabb, 5,2% 18 és 24 év közötti, 37,1%-uk 25 és 44 év közötti, 17,2%-uk 45 és 64 év közötti, 7,1%-uk pedig 65 éves vagy idősebb. A lakosok 47,2%-a férfi, 52,8%-a pedig nő. Testvérváros Csiunghaj, Kína Jegyzetek Fordítás Ez a szócikk részben vagy egészben a DuPont, Washington című angol Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét és a szerzői jogokat jelzi, nem szolgál a cikkben szereplő információk forrásmegjelöléseként. Források Steve Dunkelberger (2004. január 11.). "DuPont – Thumbnail History" (angol nyelven). HistoryLink.org. 2010. június 20. dátummal az eredeti címről archiválva. Hozzáférés: 2020. október 19. További információk Hivatalos honlap (angolul) Curlie (angolul)